# Račun

Ova stranica objašnjava sva svojstva računa u aplikaciji Denaro. Većina se prikazuju u Dijalog postavki računa. Ovaj se dijalog također automatski otvara nakon stvaranja novog računa.

Svaki račun se sprema u yasebnu *.nmoney datoteku. Datoteke stvorene u starijoj stabilnoj verziji Denaro aplikacije mogu se sigurno otvoriti u novijoj stabilnoj verziji aplikacije. Iako aplikacija radi na različitim platformama (Windows i Linux), *.nmoney datoteke su 100 % kompatibilne između platformi sve dok su stvorene s istom verzijom aplikacije (tj. V2023.1.0).

Nestabilne verzije aplikacije (beta i kandidati za izdanje) mogu sadržati greške ili nedovršene promjene i mogu uzrokovati gubitak podataka. U nestabilnim verzijama aplikacije NEMOJ koristiti datoteke računa koje sadrže stvarne podatke!

Ime

  Ime računa se prikazuje u popisu nedavnih računa i na karticama. Dužina imena nije ograničena i može sadržati bilo koje znakove, uključujući emojije.

Vrsta računa

  Postoje 3 vrste računa: 🟣žiro račun, 🔵štedni račun i 🟢poslovni račun. Vrsta računa je samo korisna oznaka koja se prikazuje u popisu nedavnih računa i ne utječe na to kako aplikacija radi ili što možeš učiniti s računom. Svaka vrsta računa ima vlastitu boju. Boje se mogu odrediti u globalnim postavkama.

Standardna vrsta transakcije

  Kada stvoriš novu transakciju, njezina će vrsta standardno biti ista kao u ovoj postavci.

Prag podsjetnika za transakcije

  Prag koji se koristi prilikom prikazivanja podsjetnika o nadolazećim transakcijama.

Valuta sustava

  Svaki put kada se aplikacija pokrene, ona dobiva podatke o valuti i formatu brojeva iz postavke jezičnog područja tvog sustava. Ti se podaci koriste za prikaz simbola valute (osim ako se koristi prilagođena valuta, pogledaj dolje) i za određivanje formata brojeva koji će se prihvatiti kao vrijednosti za iznose transakcija. Par primjera:

  - Ako je tvoje jezično područje engleski (SAD), simbol valute će biti $ i 1,000.00 će se prihvatiti kao valjani broj.

  - Ako je tvoje jezično područje hrvatski, simbol valute će biti € i 1.000,00 će se prihvatiti kao valjani broj.

  - Ako je tvoje jezično područje ruski, simbol valute će biti ₽ i 1000,00 će se prihvatiti kao valjani broj.

  Na Linuxu je moguće postaviti različita jezična područja za jezik sustava i formate. Mijenjanje ovih postavki razlikuje se ovisno o radnoj površini. Unatoč razlikama u smještaju ovih postavki u okruženju, mijenjanje tih postavki mijenja varijable okruženja sustava, kao što su LANG, LC_TIME i LC_MONETARY. Denaro će pokušati koristiti formate iznosa i datuma u skladu s tim varijablama. Ako aplikacija ne uspije koristiti očekivane formate, provjeri jesu li varijable ispravno postavljene putem naredbe locale u terminalu. Ako naiđeš na grešku i želiš je prijaviti, pošalji rezultat naredbe locale kako bi programeri mogli reproducirati problem s istim postavkama.

Koristi prilagođenu valutu

  Ako je ova opcija aktivirana, umjesto simbola valute jezičnog područja tvog sustava koristit će se Prilagođeni simbol valute.

Simbol prilagođene valute

  Do 3 znaka ili 1 emoji. Ne može biti broj.

Kȏd prilagođene valute

  Do 3 znaka ili 1 emoji.

  Primjer za razumijevanje razlike između simbola i koda: $ je simbol, USD je kod.

Prilagođeni stil iznosa valute

  Izbor prikaza iznosa na jedan od sljedećih načina:

  - $n

  - n$

  - $ n

  - n $

Prilagođeni decimalni znakovi i znakovi tisućica valute

  Do 2 znaka ili 1 emoji.

Prilagođeni broj decimala valute

  Broj decimala za iznose. S opcijom „Neograničeno” prikazat će se onoliko decimala koliko je potrebno za prikaz točnog iznosa. Decimale se neće koristiti ako je iznos cijeli broj.

Lozinka

  Svaki račun se može zaštititi lozinkom. Dodavanje lozinke uzrokuje šifriranje računa (što onemogućuje čitanje podataka bez dešifriranja pomoću lozinke). Oprez: ako izgubiš lozinku, nećeš moći obnoviti podatke! Lozinka se također može promijeniti ili ukloniti pomoću dijaloga postavki računa jednog otvorenog računa. Uklanjanje lozinke će dešifrirati račun.

Razvrstaj prema ID-u, datumu ili iznosu

  Svaki račun sprema razvrstavanje transakcija u glavnom prozoru prema ID-u, datumu ili iznosu. Pri svakoj promjeni će se razvrstavanje spremiti u datoteku računa i obnoviti kada ponovo otvoriš račun.

Redoslijed

  Svaki račun sprema podatke o redoslijedu transakcija u glavnom prozoru. Pri svakoj promjeni će se redoslijed spremiti u datoteku računa i obnoviti kada ponovo otvoriš račun.

Vidljivost grupa

  Svaki račun sprema podatke o prikazivanju ii skrivanju popisa grupa u glavnom prozoru. Pri svakoj promjeni će se vidljivost popisa grupa spremiti i obnoviti kada ponovo otvoriš račun.

Vidljivost oznaka

  Svaki račun sprema podatke o prikazivanju ii skrivanju popisa oznaka u glavnom prozoru. Pri svakoj promjeni vidljivosti popisa oznaka, promjena će se spremiti i obnoviti kada ponovo otvoriš račun.