# Uvoz/Izvoz

## Formati uvoza

- Open Financial Exchange (.ofx)

  Datumi bi trebali biti u formatu YYYYMMDD.

- Quicken Interchange Format (.qif)

  Datumi bi trebali biti u engleskom (SAD) formatu (MM/DD/YYYY).

- Denaro CSV (.csv)

  ❗ Iako je CSV uobičajeni format i neke banke dopuštaju svojim korisnicima izvoz podataka u CSV formatu, te su datoteke zapravo tablice koje mogu sadržati proizvoljne podatke. Uvoz CSV datoteke stvorene u jednom drugom programu neće uspjeti jer njezini podaci neće biti kompatibilni s onim što Denaro pokušava dobiti iz datoteke. Svrha uvoza/izvoza CSV datoteka je omogućiti način dodavanja podataka računu pomoću programa kao što su uređivači teksta i uredski paketi. Uvoz će samo dodati nove transakcije bez prepisivanja postojećih. Ako želiš ručno izraditi CSV datoteku, ovo je zaglavlje koje uključuje sve stupce koje Denaro očekuje pronaći:

  ID;Date;Description;Type;RepeatInterval;RepeatFrom;RepeatEndDate;Amount;RGBA;UseGroupColor;Group;GroupName;GroupDescription;GroupRGBA

  - ## ID

    ID transakcije. Mora biti jedinstven za određeni račun. ID-ovi počinju s 1.

  - ## Date

    Datum transakcije (ili početni datum u slučaju ponovljajuće transakcije). Mora biti u engleskom (SAD) formatu (MM/DD/YYYY).

  - ## Description

    Opis transakcije. Može sadržati bilo koje znakove osim točke sa zarezom (;).

  - ## Type

    Vrsta transakcije: 0 za prihod, 1 za rashod.

  - ## RepeatInterval

    Broj koji predstavlja interval ponavljanja transakcije:

    0 – Nikada

    1 – Dnevno

    2 – Tjedno

    7 – Dvotjeno

    3 – Mjesečno

    4 – Kvartalno

    5 – Godišnje

    6 – Dvogodišnje

    Za detalje o ponovljajućim transakcijama pogledaj Interval ponavljanja na stranici transakcija.

  - ## RepeatFrom

    Treba biti ID izvorne transakcije ili 0 ako je izvorna transakcija ili -1 ako nije ponavljajuća transakcija.

  - ## RepeatEndDate

    Krajnji datum ponavljajuće transakcije. Mora biti u engleskom (SAD) formatu (MM/DD/YYYY). Ostavi polje praznim ako nije ponavljajuća transakcija.

  - ## Amount

    Iznos transakcije u engleskom (SAD) formatu (123,456.78).

  - ## RGBA

    Boja transakcije u rgb(R,G,B) formatu, gdje su R, G i B cijeli brojevi od 0 do 255.

  - ## UseGroupColor

    Treba li transakcija koristiti boju grupe: 0 – ne, 1 – da.

  - ## Group

    ID grupe transakcije. ID-ovi počinju s brojem 1. Za negrupirane transakcije trebao bi biti -1 (ne 0, jer to nije valjana vrijednost za ID grupe).

  - ## GroupName

    Ime grupe transakcije treba odgovarati ID-u grupe. Može sadržati bilo koje znakove osim točke sa zarezom (;). Ostavi polje prazno za negrupirane transakcije. U svim drugim slučajevima polje ne bi trebalo biti prazno.

  - ## GroupDescription

    Opis grupe transakcije trebao bi odgovarati ID-u grupe. Može sadržati bilo koje znakove osim točke sa zarezom (;) i može biti prazan. Ostavi polje prazno za negrupiranu transakciju.

  - ## GroupRGBA

    Boja grupe u rgb(R,G,B) formatu, gdje su R, G i B cijeli brojevi od 0 do 255.

  CSV datoteka ne sadrži podatke o priznanici i bilješke.

## Formati izvoza

Odaberi želiš li izvesti sve podatke ili samo podatke iz trenutačnog prikaza. Ako odabereš trenutačni prikaz, trenutačno prikazane transakcije će se izvesti u prikazanom redoslijedu.

- Portable Document Format (.pdf)

  Datoteka će sadržati podatke o računu, popis transakcija i slike priznanica. Transakcije su obojene kao u aplikaciji, ali su boje poluprozirne, kako bi crni tekst uvijek bio jasno vidljiv. Za izvezenu datoteku možeš postaviti lozinku.

- Denaro CSV (.csv)