# Transakcija

Ova stranica objašnjava sva svojstva transakcija u aplikaciji Denaro.

ID

  Svaka transakcija ima ID koji je jedinstven za određeni račun. ID-ovi počinju s 1 i povećavaju se sa svakom dodanom transakcijom. ID-ovi se ne mogu mijenjati. ID-ovi uklonjenih transakcija se ne koriste ponovo.

Opis

  Dužina opisa nije ograničena. Ne smije sadržati znak točke sa zarezom (;).

Iznos

  Broj u ispravnom formatu za tvoje jezično područje. Za detalje pogledaj Valuta sustava u Stranica računa.

Vrsta

  Prihod ili Rashod. Odabrana opcija u postavkama računa će se standardno odabrati kada otvoriš dijalog za dodavanje nove transakcije.

Datum

  Možeš odabrati bilo koji datum. Također možeš stvoriti transakcije za buduće datume.

Interval ponavljanja

  Koristi ovu opciju za stvaranje ponavljajuće transakcije. Nakon što dodaš transakciju s intervalom ponavljanja, ova će transakcija postati izvorna transakcija. Denaro će automatski generirati ponovljajuće transakcije za datume do danas ili za navedeni krajnji datum ako je postavljen u prošlosti. Ponovljajuće transakcije se ne mogu uređivati ili izbrisati, samo se izvor može promijeniti. Kada promijeniš izvornu transakciju, Denaro će te pitati želiš li promijeniti ili poništiti vezu ponovljajućih transakcija. Ako odlučiš poništiti vezu, ponovljajuće transakcije postaju normalne transakcije i mogu se zasebno uređivati ili brisati.

Krajnji datum ponavljanja

  Krajnji datum za ponavljajuću transakciju. Ne može biti prije ili na isti dan kao početni datum.

Grupa

  Svaka transakcija može pripadati samo jednoj grupi ili nijednoj („Negrupirana” grupa).

Boja

  Boja za transakciju. Može se postaviti da koristi boju grupe ili jedinstvene boje. Prilikom biranja jedinstvene boje, boja će se standardno postaviti na odabranu boju u konfiguraciji, ali se može promijeniti u bilo koju boju.

Oznake

  Popis oznaka za transakciju. Transakcija može imati neograničen broj oznaka (ili ne imati oznake). Oznake mogu sadržati bilo koje znakove osim zareza (,) i imati bilo koju dužinu, ali se očekuje da budu kratke ključne riječi. Oznake su namijenjene za dodatno filtriranje kada korištenje grupa nije dovoljno. Oznake se spremaju samo u samim transakcijama, a kao rezultat toga nekorištene oznake automatski nestaju pri zatvaranju računa.

Priznanica

  Slika priznanice za transakciju. Možeš učitati JPEG ili PNG sliku ili PDF dokument, ali bez obzira na format slika će se pretvorit i spremiti kao JPEG slika. U slučaju PDF-a će se spremiti samo prva stranica. U bilo kojem trenutku možeš izbrisati ili prenijeti jednu drugu datoteku.

Bilješke

  Tekstna bilješka za prilaganje transakciji.